దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
మళ్లీ బ్యాట్ తిప్పిన జడేజా.. భారత్ 603/9 డిక్లేర్
రాంచీ టెస్టులో భారత్ పటిష్టమైన స్థితిలో నిలిచింది. చివర్లో జడేజా వేగంగా అర్ధ సెంచరీ బాదడంతో.. భారీ స్కోరు సాధించింది.
TNN | Updated:
Mar 19, 2017, 04:26PM IST
రాంచీ: బోర్డర్ గవాస్కర్ ట్రోఫీలో కీలకమైన మూడో టెస్టు తొలి ఇన్నింగ్స్&zwnj;లో భారత్ 9 వికెట్ల నష్టానికి 603 పరుగులు చేసింది. నాలుగో రోజు పుజారా ద్విశతకం, సాహా సెంచరీ సాధించడంతో భారత్ భారీ స్కోరు సాధించింది. చివర్లో వేగంగా ఆడిన జడేజా అర్ధ సెంచరీ చేయడంతో టీమిండియాకు 153 పరుగుల తొలి ఇన్నింగ్స్ ఆధిక్యం దక్కింది. 55 బంతుల్లో 54 పరుగులతో నాటౌట్&zwnj;గా నిలిచిన జడేజా హాఫ్ సెంచరీ చేయగానే మరోసారి తనదైన స్టయిల్లో బ్యాట్&zwnj;ను గాల్లో తిప్పాడు. ఆ ఓవర్ ముగియగానే కెప్టెన్ కోహ్లి ఇన్నింగ్స్ డిక్లేర్ చేశాడు.
కోహ్లి ఇన్నింగ్స్&zwnj;ను డిక్లేర్ చేయడం పట్ల కొందరు నెటిజన్లు తమదైన రీతిలో స్పందిస్తున్నారు. ఒకీఫ్ తొలి డబుల్ సెంచరీకి దగ్గర్లో ఉండగా నువ్వు ఇన్నింగ్స్&zwnj; ఎందుకు డిక్లేర్ చేశావంటూ కామెడీ పండిస్తున్నారు. ఈ మ్యాచ్&zwnj;లో 77 ఓవర్లు వేసిన ఒకీఫ్ 199 పరుగులు ఇచ్చి మూడు వికెట్లు తీశాడు. మరొక్క ఓవర్ ఆడితే ఒకీఫ్ 200కి పైగా పరుగులు ఇచ్చుకునే వాడని మదనపడుతున్నారు. భారత్&zwnj;లో అత్యధిక ఓవర్లు బౌలింగ్ వేసిన రెండో బౌలర్ ఒకీఫ్. ఓవరాల్&zwnj;గా చూస్తే 1957లో రామ్&zwnj;దిన్ ఇంగ్లండ్&zwnj;పై 98 ఓవర్లు బౌలింగ్ చేశాడు.